Des del 16 fins al 23 d'abril tothom pot participar, a través del Twitter, al concurs "Per Sant Jordi, clava-la amb l'Optimot i el TERMCAT", un concurs amb cinc anys de trajectòria, al qual s'afegeix enguany el Centre de Terminologia TERMCAT.
En aquesta cinquena edició Política Lingüística i el TERMCAT proposen a la comunitat tuitaire que faci piulades sobre cançons en català que incloguin algun terme relacionat amb la natura, la terra, el medi ambient, el canvi climàtic..., com ara noms de flors, arbres, animals, accidents geogràfics, fenòmens meteorològics, etc.
Els concursants han de piular el fragment en què apareix el terme, el títol de la cançó i l'etiqueta.
També hi poden afegir altres informacions, com ara l'autor, l'intèrpret o grup que la canta, una imatge il·lustrativa, etc., i esmentar-hi els comptes i.
Els participants poden buscar idees en les cançons de l'apartat Agafa el micro.cat del web Llengua catalana o del portal Viasona.
Les piulades rebudes entre el 16 i el 23 d'abril entraran en el sorteig de deu subscripcions anuals a Filmin.cat, la primera plataforma de distribució en línia de cinemes i sèries en català, i a l'iQuiosc, el primer quiosc digital de revistes i premsa en català.
Per Sant Jordi, clava-la amb l'Optimot i el TERMCAT!
Es publica per Sant Jordi el nou quadern dedicat a Els fruits saborosos de la col·lecció " Llegir per parlar, llegir per aprendre ", coincidint amb l'Any Carner.
A partir de textos reals de tipologia ben diversa, els quaderns ofereixen activitats que fomenten la conversa i reforcen l'aprenentatge de la llengua partint de la lectura.
S'adrecen als docents i aprenents dels cursos del Consorci per a la Normalització Lingüística, les parelles lingüístiques del Voluntariat per la Llengua, les associacions i entitats que treballen per al foment de la llengua catalana i que organitzen clubs de lectura, grups de conversa, etc. Són útils també a la comunitat educativa.
El quadern Uns trossets de fruits saborosos planteja activitats per conversar aproximadament una hora sobre fragments de poemes d'aquesta obra del poeta noucentista, proposa reflexions abans i després de llegir-los i ofereix enllaços a pàgines web per ampliar-ne la informació i fer més rica la conversa.
També es posa a disposició de la ciutadania els nou quaderns de la col·lecció " Parlem Tu i Jo " fets en col·laboració amb el Consorci per a la Normalització Lingüística per facilitar el diàleg alhora que s'afiança l'aprenentatge de la llengua a través de la lectura.
La col·lecció s'adreça principalment a les parelles participants al Voluntariat per la llengua, també és un recurs didàctic per als clubs de lectura o els alumnes dels cursos de llengua catalana.
Els nou quaderns són monogràfics de diferents temes o personatges: Pompeu Fabra, la salut, l'esport, la diversitat religiosa, la família, els diferents tipus d'habitatges, el menjar i el beure, el temps lliure i els viatges.
En els textos centrals hi han col·laborat autors com ara: Mònica Batet, David Vila i Ros, Xevi Sala, Vicenç Villatoro, Sònia Moll, Rafel Vallbona, Ramon Solsona, Joaquim Carbó o Josep M. Espinàs, i en els còmics, Oriol García Quera, Gemma Pauné, Marc Méndez, Toni il·lustració, Albert Climent, Marta Comas, Mercè Godàs, David Parcerisa, Montse Batalla, Xevi Domínguez o Giovanni Castro.
Llegir per parlar, llegir per aprendre
Per impulsar la lectura en català de persones que l'estan aprenent, s'han publicat dos nous volums de Lectura Fàcil: Les dones invisibles, de Genís Sinca, i Massa boira i altres contes, de Manuel de Pedrolo, disponibles a la botiga en línia de l' Associació Lectura Fàcil.
A aquests dos títols se sumaran al llarg de l'any tres títols més d'aquest format, dos en català i un, en aranès, la primera obra de lectura fàcil en aquesta llengua: Cartes impertinents, de M. Aurèlia Capmany, La Colla de Sabadell, amb textos de F. Trabal.
La Lectura Fàcil és una metodologia per crear i adaptar textos, també les il·lustracions, el disseny i la maquetació perquè puguin llegir i entendre aquelles persones que tenen dificultats lectores i/o de comprensió.
Aquesta activitat està impulsada per la Direcció General de Política Lingüística, en col·laboració de l'Associació Lectura Fàcil.
Des de l'any 2015 s'han editat 400 obres traduïdes al català amb l'ajut de la Direcció General de Política Lingüística.
Només l'any 2019, s'ha donat suport a la traducció de 60 obres no literàries de 23 editorials en 11 llengües originals diferents, traduïts per 49 professionals.
L'ajut s'adreça a empreses editorials i entitats editorials sense ànim de lucre privades per incrementar l'oferta de llibres no literaris traduïts al català.
La llengua més traduïda ha estat l'anglès, amb 29 obres.
També s'han traduït obres originals en francès, italià, castellà, alemany, portuguès, suec, basc, danès, gallec i, fins i tot, una en llatí.
La convocatòria d'enguany es va obrir el 4 de febrer i es tancarà el 30 d'octubre.
El llibres traduïts es poden consultar al portal Llengua catalana i seran especialment difoses a Twitter els dies propers a Sant Jordi.
Difusió d'audiollibres en català a través del canal de Twitter.
Per a persones amb una llengua primera diferent del català i que l'estan aprenent, s'ofereix la col·lecció de 10 títols " Aprenem català des de... " per a l'aprenentatge d'aquesta llengua a partir de la llengua de cadascú.
Són especialment útils per al primer contacte amb la llengua catalana, per entendre i practicar frases quotidianes i facilitar les comunicacions bàsiques en català.
La col·lecció té títols en anglès, amazic, àrab, espanyol, francès, panjabi, romanès, rus, urdú i xinès.
El primer, Informació bàsica, amb una explicació general sobre Catalunya, la llengua i la societat catalanes, i una aproximació al català des de la llengua protagonista.
El segon, Català, llengua d'acollida, amb diàlegs breus i vocabulari propis de situacions quotidianes agrupats per temes (les persones, la feina, el menja, la salut, el lleure...).
Finalment, a Comencem a parlar trobem diàlegs més extensos per aprofundir en els temes de l'apartat anterior.
Els continguts es poden consultar i descarregar, tant els pdf com els fitxers d'àudio, des de la pàgina web de la col·lecció.
Durant la setmana de Sant Jordi, es farà difusió a través del canal de Twitter de les apps de Sant Jordi i sobre contes que es poden trobar al CercaApps, el cercador d'apps en català.
Cercaapps, cercador d'apps en català
Diverses plataformes de cinema en línia i canals de les televisions catalanes ofereixen, aquests dies diverses produccions en català.
El canal Twitter de la Direcció General de Política Lingüística celebrarà Sant Jordi fent difusió de pel·lícules i sèries en català basades en llibres o sobre llibres, que es poden veure en línia.
D'altra banda, www.elplanetadelscontes.cat, impulsat per la Fundació La Roda, ofereix contes d'arreu del món produïts en format audiovisual en línia amb el suport de Política Lingüística.
S'hi poden trobar 24 contes en català de medi ambient, motivacionals, de salut, de superació, de diversitat o de valors familiars.
El contes, en suport audiovisual, han estat adaptats per 19 companyies de titelles, conta-contes, ombres xineses, etc. Els contes són els següents:
El Consorci per a la Normalització Lingüística ha preparat un vídeo de celebració de la diada de Sant Jordi que convida a la lectura, preparat per ser difós des dels 22 centres de Normalització per tot tipus de xarxes: Twitter, Facebook, whatsapp d'entre 50 i 60 segons.
Juga amb fotos que tenen relació amb el significat de la frase escollida i amb cartel·les amb el text animat.
La rosa i algun altre element, amb frases com ara: 'Amb els llibres per amics no et faltarà companyia'.'Cada pàgina pot ser un estel que et fa de guia'.
'Per viatjar lluny, no hi ha millor nau que un llibre'.
'Un cop has après a llegir, seràs lliure per sempre'.
'La lectura ens enriqueix, ens fa millors com a persones i també ens fa més lliures'.
S'han publicat dos llibres d'introducció a la filosofia en llengua de signes catalana (LSC), que formen part de la col·lecció "Història de la Filosofia en LSC", que compta amb l'assessorament de l'entitat Artistes Sords i Units (ASU) per a la producció de la versió signada, i de la UB pel que fa als continguts.
Els dos volums publicats fins ara són La saviesa dels mites i Els presocràcrits.
El pas del mite al logo, de Damián Cerezuela i Pablo Navarro i amb Josep M. Segimon com a model signant.
El tercer volum que ha d'aparèixer properament, també amb el suport de la Direcció General de Política Lingüística, és Sòcrates i els sofistes, també de Damián Cerezuela i Pablo Navarro, i amb Javi Álvarez com a model signant.
Tots els textos dels llibres van acompanyats del vídeo corresponent, per capítols, en llengua de signes i amb subtitulacions en català, de manera que també són un bon instrument per aprendre i practicar llengua de signes catalana.
Aquesta activitat està impulsada per la Direcció General de Política Lingüística, en col·laboració amb l'Associació Illescat.
Llibres de filosofia en llengua de signes